NaiveNeuron/SloPal huggingface dataset:
K. Sárközy, poslankyňa: (2007-06-27):
Chcela som pôvodne reagovať aj na iné veci, lenže budem  teraz reagovať, pretože čas mi nedovolí, na jednu vetu, ktorú ste povedali a o ktorej som doteraz nevedela. K najzákladnejším právom odborov patrí chrániť zdravie. No, ja vám musím povedať, že doteraz som si myslela, že o svoje zdravie sa musím starať ja, moje zdravie sa mi pokúšajú chrániť moji kolegovia, keď som chorá a keď sa na nich obrátim, ale toto je pre mňa novinka. Ale čo s tými ľuďmi, ktorí nechcú, aby ich zdravie chránili odborári, pretože odborári sú len povedzme v 20 alebo 25 %. No čo bude s tými? A už k tomuto by som ešte dodala, že ma teší, že sa tak staráte o lekárov, pretože som lekárka, čo ako môžu operovať neurochirurgovia, ale dala by som vám do pozornosti pohľad vášho straníckeho kolegu pána ministra Valentoviča na túto problematiku, keď vyhlásil a povedal, že nevie, čo sa stane, pretože on teraz nevie zvesiť z vešiaka 2-tisíc lekárov, pretože lekári sa pripravujú na svoje povolanie šesť rokov a potom musia spraviť ešte atestáciu. A k tým prieskumom, no tak, keby som ja robila na Trnavskej univerzite, tak by som aj ja citovala prieskumy, ktoré sa robia na Trnavskej univerzite. Ďakujem pekne.
P. Hrušovský, predseda NR SR: (2005-01-18):
Prosím vás, aby ste sa prezentovali, aby sme zistili, či Národná rada je uznášaniaschopná. Páni poslanci, prosím, prezentujme sa. Páni poslanci, prosím, aby sme sa prezentovali. (Hlasovanie.) 84 poslancov prítomných. Konštatujem, že Národná rada je uznášaniaschopná. Chcem vás informovať, že o ospravedlnenie svojej neúčasti na dnešnom rokovacom dni požiadali páni poslanci Gustáv Krajči a Boris Zala. Na 35. schôdzi overovateľmi budú pán poslanec Tomáš Galbavý a pani poslankyňa Ľudmila Mušková. Ich náhradníkmi budú páni poslanci Pavol Abrhan a Jozef Hrdlička. Schôdzu som zvolal podľa čl. 83 ods. 2 Ústavy Slovenskej republiky a § 17 ods. 2 zákona o rokovacom poriadku na požiadanie 37 poslancov Národnej rady. Žiadosť poslancov ste dostali spolu s pozvánkou. Skupina poslancov navrhuje na tejto schôdzi prerokovať bod programu dokončenie novostavby Slovenského národného divadla. Chcem upozorniť poslancov, že program schôdze nemožno doplniť alebo meniť. Ešte pred hlasovaním o návrhu programu sa s procedurálnym návrhom hlási pani poslankyňa Bollová. D. Bollová, poslankyňa: Ďakujem pekne, pán predseda. Vážený pán predseda, dovoľte, aby som v mene klubu poslancov KSS navrhla, aby ste vyzvali Národnú radu Slovenskej republiky k ucteniu obetí prírodnej katastrofy v juhovýchodnej Ázii minútou ticha. Ďakujem.
Gál, Gábor, poslanec NR SR (2014-04-02):
Ďakujem, pán predseda, poprosím vás, aby ste dali hlasovať o tom, že Národná rada prerokuje predmetný návrh zákona v druhom čítaní.
Viskupič, Marián, poslanec NR SR (2021-05-27):
Ďakujem pekne za slovo. Pán minister, klamstvo by nemala byť pracovná metóda. Aspoň pár príkladov, koľko stihnem. Ku včerajšku tá dépeháčka, ku včerajšku bolo vybratých 2 mld. 628 mil., ale ten paradox je, že ku koncu mesiaca ono to stúpa. Ku dnešku je to už 2,798 mil., to znamená o 180 mil. viac a do konca mesiaca to bude ešte o ďalších 100 mil. viacej. A potom treba dať do kalkulačky a pozrieť to moje číslo, nakoľko som hovoril ku koncu mája. Deficity, dnešné deficity sú budúce dane. Takto jednoduché to je. A ak budeme dnes súhlasiť s deficitmi, pán minister, o pol roka nám budeš hovoriť, že musíme súhlasiť s vyššími daňami, lebo sme súhlasili s vyššími deficitmi. Nebudeme súhlasiť so zvýšením daní. A stihnem možno ešte jednu takú alegóriu, ono sa to hodí, keď si spomínal ten film The Kid. Je to, je to ten klam rozbitého okna. Že v ekonómii je chyba brať do úvahy len uskutočnené, teda viditeľné konania a nebrať do úvahy neuskutočnené, teda neviditeľné konania, teda alternatívne použitia zdrojov. A aj o tom je táto debata. Použijem príklad presne ten, ktorý kedysi použil pán Frédéric Bastiat, opisuje majiteľa obchodu, ktorému rozbije okno malý chlapec. Napriek tomu, že s ním veľa ľudí súcití, čoskoro začnú namietať, že rozbité okno vlastne znamená prácu pre sklára. Ten si môže za zarobené peniaze kúpiť chlieb, čím odmení pekára, ktorý si vďaka tomu bude môcť kúpiť topánky, zo zarobených peňazí si potom obuvník môže zakúpiť ďalší tovar a tak ďalej. Nakoniec týmto spôsobom myslenia možno prísť k výsledku, že malý chlapec nebol vinný z vandalizmu, ale zapríčinil pozitívny ekonomický vývoj, ktorý vytvoril eko... (Prerušenie vystúpenia časomerom.)
Hrnčiar, Andrej, podpredseda NR SR (2016-12-06):
Pani poslankyňa Kaščáková.
Žiga, Peter, podpredseda NR SR (2024-05-09):
Ďakujem pekne. Pán navrhovateľ, prosím, aby ste zaujali miesto pre navrhovateľov. Teraz poprosím spravodajcu z výboru pre zdravotníctvo poslanca Zdenka Svodobu, aby informoval Národnú radu o výsledku prerokovania tohto návrhu vo výbore. Nech sa páči, pán poslanec.
R. Kaliňák, podpredseda vlády a minister vnútra SR: (2010-03-02):
Zároveň sa na základe tejto smernice zvyšuje aj vek pre vedenie autobusov a motocyklov z 21 na 24 rokov. Rovnako tak predkladaný návrh zavádza osvedčenie o evidencii vo forme polykarbonátovej čipovej karty, ktorú bude povinný mať vodič vozidla pri jeho vedení. Reaguje sa tak tým na požiadavky lepšej manipulácie, zvýšenia ochrany osvedčenia o evidencii a zabránenia nadmerného opotrebovania súčasného osvedčenia v papierovom vyhotovení. Popri zmenách súvisiacich s vyššie uvedenými právnymi aktmi Európskej únie sa v zákone o cestnej premávke navrhuje novelizovať aj niektoré ďalšie ustanovenia. Ide však o zmeny, ktoré väčšinou vyplynuli z praxe a ktoré je potrebné, aby fungovali lepšie. Napriek tomu celkovo možno hodnotiť, že za prvý rok fungovania tohto zákona došlo k zníženiu počtu obetí o 211, čím sa tento zákon ukázal ako veľmi úspešný. Návrh zákona bol prerokovaný v určených výboroch. O pripomienkach odporúčam hlasovať tak, ako v spoločnej správe navrhuje hlasovať gestorský výbor. Vážené dámy a páni, dovolím si vás požiadať o podporu predloženého návrhu. Ďakujem.
Bugár, Béla, podpredseda NR SR (2019-10-28):
Prepáčte, pán poslanec, kľudne reagujte. Pán Hrnko tu asi nebol, vy ste vystupovali predtým. Nech sa páči.
V. Veteška, podpredseda NR SR: (2007-01-30):
Dávam slovo spravodajkyni, ktorú určil navrhnutý gestorský výbor pre financie, rozpočet a menu, pani poslankyni Edite Angyalovej. Editka, nech sa páči, pani poslankyňa. Kým sa ujme slova pani poslankyňa Angyalová, chcem vás informovať, pán minister Izák ma požiadal, má dve krátke predlohy zákonov, chcem vás poprosiť, aby ste dali všeobecný súhlas, aby ešte tieto dva zákony sme prebrali dnešný deň a potom by sme odhlasovali a dokončili by sme v súlade s dohodnutým programom na poslaneckom grémiu aj tajným hlasovaním a už by sme potom s ďalším programom nepokračovali. Súhlasíte, prosím vás? (Súhlasná reakcia pléna.) Ďakujem. Budeme tak pokračovať.
Laurenčík, Milan, podpredseda NR SR (2022-05-05):
Na vaše vystúpenie evidujem trinásť faktických poznámok. (Ruch v sále.) Končím možnosť prihlásiť sa s faktickými poznámkami. Prosím kľud v sále! Keďže je jedenásť hodín, prerušujem rokovanie o tomto bode programu a pripravíme sa na hlasovanie. Ďakujem. (Prestávka.)
Gašpar, Tibor, poslanec NR SR (2024-02-08):
Teraz budeme hlasovať o bode 304 druhého pozmeňujúceho návrhu poslanca Galka.
Zelník, Štefan, poslanec NR SR (2017-12-01):
Ďakujem pekne za slovo. Ja súhlasím, pán kolega, s tou časťou, že zdravotníctvo je dlhodobo nedofinancované, ale nerozumiem tej argumentácii, alebo potom si protirečíš. Ak ty povieš z pozície člena zdravotného výboru, že jeden a pol miliardy je neefektívne vynaložených, no tak sa potom nečuduj, že minister financií povie, no keď je miliarda a pol neefektívne vynaložená, načo by som tam peniaze dával? Ale ja sa stále pýtam, kde je tá miliarda a pol neefektívne vynaložená? Jeden a pol miliardy sa dáva zhruba na ústavnú zdravotnú starostlivosť, 75 % je len na platy. Čiže aká miliarda a pol? Ambulantná zdravotná starostlivosť ide zhruba tak isto jeden a pol, 1,4 mld. Chceš povedať, že lekári, ktorí sú v ambulantnej sfére, neefektívne pracujú? Jedna celá dve miliardy ide asi na lieky. Chceš povedať, že keď máme referencovanie cien, to znamená, že tretia najnižšia cena je v rámci Európskej únie u nás, že je to neefektívne vynaložené? Tak prosím ťa pekne, prestaňme s tou demagógiou, s týmito, s týmito zlými argumentáciami, že v zdravotníctve 1,5 mld. je neefektívne vynaložené. Na jednej strane žiadame a chceme, aby ministerstvo financií pridalo do rozpočtu a na druhej strane hovoríme, že prepáčte, toto sa neefektívne využíva. Ja tomuto nerozumiem, naozaj. Toto sú tak kontroverzné argumentácie, že a ako z úst poslanca a člena výboru, zdravotného výboru, nerozumiem tomu. Po ďalšie hovoríš o tom, že keby pridali odborným lekárom. Na jednej strane povieš, že lekárov je málo. Súhlasím, máš pravdu. Aj sestier je málo. Ale tvrdíš, že keby poisťovňa pridala, tak ten lekár urobí tých pacientov viacej, ale veď on neni schopný vyšetriť osemdesiatich pacientov. Čiže naozaj to doplnkové riešenie akýmsi takým, že dobre, po pracovnej dobe skúste ešte urobiť o niečo pacientov viacej. Ale toto sú, toto sú veľmi argumenty, na jednej strane... (Prerušenie vystúpenia časomerom.)
Bugár, Béla, podpredseda NR SR (2011-05-27):
Ďakujem. Otváram všeobecnú rozpravu a pýtam sa, kto sa hlási ústne do rozpravy? Traja. Páni poslanci, ak sa budete hrať, kto má byť posledný, tak znemožním ďalšie prihlásenie sa do rozpravy. Takže štyria páni poslanci. Končím možnosť sa prihlásiť ústne. Do rozpravy, pán poslanec Bublavý, nech sa páči, pripraví sa pán poslanec Blanár.
B. Bugár, podpredseda NR SR: (2005-10-26):
(Hlasovanie.) Prítomných 127, za 125, zdržali sa hlasovania 2. Konštatujem, že návrh uznesenia sme schválili. Prosím teraz pána poslanca Nemcsicsa, aby uviedol návrh uznesení k vládnemu návrhu zákona ochrane niektorých rozhlasových programových služieb a televíznych programových služieb a služieb informačnej spoločnosti, tlač 1319. Vážené panie poslankyne, páni poslanci, je súhlas s tým, aby sme pokračovali ďalším hlasovaním, kým pán poslanec zaobstará spoločnú správu. Dobre, ďakujem pekne. Takže budeme pokračovať ďalším zákonom, kde spravodajcom je pán poslanec Kondrót, a to vládny návrh zákona, ktorým sa mení a dopĺňa zákon č. 90/1998 Z. z. o stavebných výrobkoch v znení neskorších predpisov a zákon č. 455/1991 Z. z. o živnostenskom podnikaní, tlač 1305.
Glváč, Martin, podpredseda NR SR (2017-02-14):
Dávam slovo spoločnému spravodajcovi z výboru pre pôdohospodárstvo a životné prostredie poslancovi Martinovi Feckovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči.
Faič, Vladimír, poslanec NR SR (2011-09-14):
Ďakujem za slovo, pán predseda. Pani poslankyňa, každá jedna pozícia aj vyjadrenia, aj vzťah k rôznym hodnotám sa vždy najlepšie posudzujú v konkrétnych situáciách. Ak ste hovorili o politickej kultúre, ak ste hovorili o tom, že my sme ako opozícia akísi neefektívni, že nemáme nič racionálne vo svojej činnosti, prosím vás, skúste mi nejakým spôsobom vysvetliť, ako je možné, že viete vy koalícia bez zaváhania naše poslanecké návrhy, ktoré sme mali už na minulej schôdzi, napríklad aj ohľadne cenovej stability, ale aj na tejto schôdzi, čo sa týka implementácie tretieho energetického balíčka, alebo iné veci, bez zaváhania viete vyradiť z rokovania schôdze. Je to tá nová politická kultúra? Toto ste doniesli do parlamentu? Pýtam sa to úprimne. Ďakujem.
Pellegrini, Peter, predseda NR SR (2015-09-24):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 126 poslancov, za hlasovalo 110 poslancov, zdržalo sa 16 poslancov. Konštatujem, že sme schválili návrh novely zákona č. 363/2011 Z. z. o rozsahu a podmienkach úhrady liekov. Ďakujem veľmi pekne, pani spravodajkyňa. Teraz pán poslanec František Petro uvedie hlasovanie v prvom čítaní o vládnom návrhu zákona o európskom ochrannom príkaze v trestných veciach, tlač 1630, je to bod 82 schváleného programu. Nech sa páči. (Hlasovanie o vládnom návrhu zákona o európskom ochrannom príkaze v trestných veciach a o zmene a doplnení niektorých zákonov , tlač 1630.)
Ledecký, Vladimír, poslanec NR SR (2024-01-24):
Ďakujem pekne za slovo, pán predseda. Takisto rovnako ďakujem za príspevok. Vo mne zarezonovala veta, že nie sme pripravení na účinnosť novely hneď po prerokovaní, čo naozaj tomu sa ťažko rozumie, že treba hneď po prerokovaní sa tým zaoberať. To, viete, keď horí a treba nosiť vodu, tak naozaj tú vodu treba nosiť a hasiť, a nie organizovať to nejak komplikovane, ale myslím si, že to nie je ten prípad, takže ja naozaj neviem, čo nám je potrebné hasiť. Ale keď hovoríme o účinnosti okamžite po prerokovaní alebo účinnosti hneď, tak naozaj k tomu sa vyjadrili rôzne inštitúcie, rôzne autority, šéfovia týchto autorít, ja, mne sa to už zlieva, lebo ja som to postupne študoval, ale myslím, myslím si, že to povedal predseda rady prokurátorov, že obrovský problém bude s tým, že tie spisy sa presunú po celom Slovensku a pojednávania budú na špecializovanom súde a tie pojednávania sú týždeň a že či tí prokurátori budú z Michaloviec alebo, alebo z Košíc chodiť na týždňovky. A, a druhá vec, keď sú nejaké procesy, ktoré trvajú krátko, pol hodinky, tak že či on z Michaloviec sa bude na ten, na ten súd trepať tam na chvíľku, a pokiaľ bude protiargumentom, no dobre, tak to presunieme na normálne súdy, tak zase tie súdy si to musia naštudovať, tí prokuráto... No to proste celé zle, celé zle! To nijakým spôsobom nevysvetlíte, že toto má nejakú logiku. Nemá to žiadnu logiku.
Viskupič, Marián, poslanec NR SR (2023-02-07):
... 73,2 % všetkých zmien v registráciách sa týka vozidiel s výkonom pod 104 kW a aj v tom aktuálnom stave, tam je nárast minimálny. Ale nejde o to, len aby sme vedeli, že ako sú vlastne rozdelené, rozdelené tie vozidlá. Zasa, na Slovensku je približne 3,5 milióna vozidiel, z toho osobných, zasa o ktorých sa bavíme teraz, kde sa ten, kde ten poplatok bol vysoký doteraz a chceme ho znížiť, je 2,5 milióna. Ten zvyšný milión sú nákladiaky, autobusy, traktory a tieto rôzne špeciálne vozidlá, ale aj prívesy a takto. Čo sa týka zmien držby, tak na Slovensku bolo v roku 2022 354 359 zmien držby osobných vozidiel, čiže radovo 350-tisíc, a teraz, po minulom roku 78 800 bolo evidovaných nových vozidiel, úplne nových, a 7 680 M1-kových, to sú, to sú také tie dodávky. A individuálne bolo dovezených v rôznom veku 61 016, čiže 61-tisíc osobných vozidiel. A teraz, aby sme vedeli, že polovica z nich nemá Euro 5, dnes je Euro 6d, to znamená už o dve normy ďalej a 9-tisíc vozidiel z nich je starších ako pätnásť rokov. Toto sú tie problémové vozidlá, ktoré robia, robia na Slovensku problém a aj z hľadiska prevádzky, aj z hľadiska ekológie, aj z hľadiska čohokoľvek. A potom cca 8-9 % osobných vozidiel na Slovensku ročne zmení majiteľa. Čiže priemerné vozidlo, priemerné vozidlo zmení majiteľa raz za 10 – 11 rokov. To, prosím, tiež treba mať na pamäti pri tom registračnom poplatku, že sa tu nebavíme o nejakej mesačnej platbe alebo ročnej platbe, ale že priemerný vlastník vozidla si teda raz za desať rokov to svoje vozidlo zmení. Štyridsať päťtisíc vozidiel bolo vyradených z evidencie, a teda to znamená, že v podstate ten počet vozidiel na Slovensku stále rastie. Toľko za mňa. Veľmi pekne ďakujem za pozornosť.
Beluský, Martin, poslanec NR SR (2020-04-24):
Ďakujem za slovo. Vážený pán poslanec Vašečka, ja by som vás chcel povzbudiť a podporiť v niektorých veciach, ktoré ste hovorili v rozprave a ktoré máte aj napísané v programovom vyhlásení vlády, konkrétne v tej časti, kde hovoríte o optimalizácii siete škôl alebo optimalizácii študijných odborov, čo vlastne v preklade znamená rušenie zbytočných a nadbytočných. Máte to veľmi špecificky napísané aj v programovom vyhlásení vlády. Vláda považuje za nevyhnutné podporiť kvalitné vysoké školy, chcete podporiť prácu Slovenskej akreditačnej agentúry tak, aby došlo k zásadnému, všeobecnému a v rámci poslania vysokých škôl diverzifikovanému zvýšeniu kvality a zníženiu počtu študijných odborov a programov vyšších stupňov s cieľom eliminovať nekvalitné študijné odbory a vyprofilovať medzinárodné konkurencieschopné univerzity. Viete, toto sú veľmi nepopulárne opatrenia a všetci politici, všetky politické strany vieme, že to je potrebné spraviť, už to bolo dávno potrebné urobiť. Nikto nemal na to energiu, nikto na to nemal tú politickú vôľu. A ja vám chcem povedať, že s takýmito opatreniami by ste nemali čakať. Mali by ste to spraviť na začiatku volebného obdobia, pretože keď sa budeme blížiť ku koncu volebného obdobia, k voľbám, tak to nikto nebude chcieť spraviť, pretože vieme veľmi dobre, akú reakciu to vzbudí vo verejnosti, hlavne u rodičov, zamestnancov, študentov na týchto školách. Preto vám chcem povedať, máte našu plnú politickú podporu v tejto veci a naozaj potrebujeme tieto opatrenia začať robiť okamžite, aby sme konečne eliminovali tie zbytočné školy, gymnáziá a rôzne univerzity, ktoré produkujú nepotrebných študentov, absolventov. Ďakujem pekne.
Krajcer, Daniel, minister kultúry SR (2010-09-09):
Áno.
Danko, Andrej, predseda NR SR (2019-10-22):
Ďakujem. Dávam slovo spravodajcovi z ústavnoprávneho výboru poslancovi Andreánskemu, aby informoval Národnú radu o výsledku rokovania výboru a aby odôvodnil návrh a stanovisko gestorského výboru.
Kresák, Peter, poslanec NR SR (2017-10-12):
Ďakujem pekne, pán predsedajúci. Týmto sme hlasovali o všetkých pozmeňujúcich návrhoch. A dovoľte mi preto v zmysle § 84 ods. 2 zákona o rokovacom poriadku navrhnúť, aby sme pristúpili k tretiemu čítaniu ihneď. Dajte, prosím, o tom hlasovať.
Sulík, Richard, predseda NR SR (2011-03-31):
Ďakujem pekne. Pýtam sa, kto sa chce prihlásiť do rozpravy ústne? Sedem, desať rečníkov. Pán poslanec Zajac? Nechce? Dobre. Deväť? Deväť rečníkov. Končím s možnosťou sa prihlásiť do rozpravy ústne. (Hlasy v sále.) Tak čo teraz? Ukončená možnosť. A budeme pokračovať poobede. Čiže zopakujem teraz rečníkov. Pán poslanec Fronc. Poprosím vyhodiť aj pána Fronca, aj pána Kaníka teraz z tohto zoznamu, aby sme mohli (Hlasy v sále.). S procedurálnym? Dobre. Pán Somogyi? Prosím? (Hlasy v sále.) Do rozpravy. Áno, áno, áno. Takže prvý je pán Jarjabek, po ňom pán Matovič, potom bude pán Fronc, pán Somogyi, potom páni Švantner, Maďarič, Viskupič, Senko, Podmanický, Želiezka a pán poslanec Galbavý uzatvára rozpravu. Tak. Teda nie rozpravu, ale možnosť sa prihlásiť do rozpravy. (Reakcie z pléna.) No ja som videl, že ani karta nebola dobre, poprosím na miesto č. 6 dáme pána poslanca Kaníka. Máme desať rečníkov do rozpravy. Budeme pokračovať teraz nasledovne - ide obedná prestávka, o 14.00 hodine bude hodina otázok, o 15.00 hodine budú interpelácie. (Reakcie z pléna.) Áno, hneď. O 16.00 hodine budeme mať dva skrátené legislatívne návrhy preto, lebo budeme o nich o 17.00 hodine hlasovať. A potom na dnes skončíme z titulu, že pán prezident má narodeniny a sú pozvaní všetci štyria podpredsedovia Národnej rady a takisto aj ja, čiže s touto rozpravou, aj pán Jarjabek je pozvaný, s touto rozpravou pokračujeme zajtra ráno o 9.00 hodine. No a teraz procedurálne návrhy. Pán poslanec Somogyi.
B. Bugár, podpredseda NR SR: (2004-04-06):
(Hlasovanie.) Prítomných je 133 poslancov, za návrh 78, proti 27, zdržalo sa 28. Konštatujem, že Národná rada Slovenskej republiky po opätovnom prerokovaní schválila zákon z 9. marca 2004, ktorým sa mení a dopĺňa zákon č. 544/1990 Zb. o miestnych poplatkoch. Ďakujem, pán spravodajca. Teraz pristúpime k hlasovaniu o zákone z 9. marca 2004 o dani z pridanej hodnoty . Pán spravodajca, nech sa páči, môžeme pristúpiť k jednotlivým hlasovaniam.
M. Hort, podpredseda NR SR: (2008-05-13):
(Prerušenie rokovania o 18.50 hodine.)
Ďuriš Nicholsonová, Lucia, podpredsedníčka NR SR (2017-11-28):
Ďakujeme pekne. Otváram teraz možnosť... Aha, pardon, faktická poznámka na vás. Nech sa páči, pani poslankyňa Gaborčáková. Končím možnosť prihlásiť sa s faktickou poznámkou.
Paška, Pavol, predseda NR SR (2012-06-26):
Pani spravodajkyňa, nemáte kartu v hlasovacom zariadení. (Krátka pauza.)
Dostál, Ondrej, poslanec NR SR (2019-01-30):
Ďakujem kolegovi Gáborovi Grendelovi za doplňujúce otázky k mojim otázkam. Tiež verím, že dostaneme na tieto otázky odpoveď. Ďakujem.
Paška, Pavol, predseda NR SR (2014-01-29):
(Hlasovanie.) 146 prítomných, 96 za, 4 proti, 46 sa zdržalo. Návrh sme schválili.
Číž, Miroslav, podpredseda NR SR (2015-05-07):
Ďakujem. Pán predseda Šebej.
P. Muránsky, poslanec: (2003-12-03):
Národná rada uznesením číslo 543 pridelila vládny návrh zákona týmto výborom: ústavnoprávnemu, výboru pre financie, rozpočet, menu, pre hospodárstvo, privatizáciu, podnikanie, pre pôdohospodárstvo, verejnú správu, obranu a bezpečnosť a pre životné prostredie a ochranu prírody. Uvedené výbory prerokovali predmetný návrh zákona v lehote určenej uznesením Národnej rady. Uvedený vládny návrh zákona odporúčali s pozmeňujúcimi a doplňujúcimi návrhmi schváliť všetky výbory, ktorým bol návrh zákona pridelený okrem jedného výboru, a to je výbor pre obranu a bezpečnosť, ktorý neprijal platné uznesenie. Z uznesení výborov vyplývajú pozmeňujúce a doplňujúce návrhy, ktoré máte v tlači 390a spoločnej správy 1 až 69 a o pozmeňujúcich návrhoch gestorský výbor odporúča hlasovať nasledovne: body 18, 68 a 69 neschváliť spoločne a o bodoch 1 až 17 a 19 až 67 hlasovať taktiež spoločne s odporučením schváliť ich s tým, že chcem upozorniť, že v bode 67 nedopatrením vypadla veta, ktorú by som tam rád včlenil, a to je, že zmenu účinnosti treba premietnuť aj do prechodných ustanovení. Ďakujem, pán predsedajúci, skončil som.
D. Gabániová, poslankyňa: (2008-02-01):
Veľká škoda, že sa mozgový potenciál, ktorým ste sa v tom čase obklopili, nevyužil na vaše konanie v prospech občanov. Asi sotva sa konalo v prospech občanov Slovenskej republiky aj pri privatizácii bánk. Namiesto prípravy legislatívy napríklad na dokazovanie pôvodu majetku, na vymožiteľnosť pohľadávok sa banky ozdravovali z verejných prostriedkov a hnuteľného majetku Slovenskej republiky, ktorý mala spravovať inštitúcia podľa zákona a nie podľa ľubovôle prvej a druhej Dzurindovej vlády. Mohli sme získať čas na zahladenie tejto situácie, ale my odvážne pokračujeme na ceste k euru. Dúfam, že vyvíjané úsilie vie uviesť veci na únosnú mieru, bude úspešné, ale politickú zodpovednosť za problémy, ktoré ste zanechali, ponesiete vy. Nemôžeme sa vyjadrovať presnejšie, ale dúfam, že viete, o čom hovorím. Možno vám viac povie suma mínus 94,7 mld. korún. Dlho ste používali formulku „štát je zlý vlastník“, ale prestali ste to hovoriť, až keď ste si konečne uvedomili, že haníte seba, lebo vy ste dostali mandát a výkonnú moc od občanov, aby ste vystupovali v role vlastníka. Pán Mikloš, vy ste sa z histórie, ktorú sme tu práve vypočuli, nepoučili, vy ste sa inšpirovali a konali ste... (Prerušenie vystúpenia časomierou a potlesk.)
Sulík, Richard, predseda NR SR (2010-12-08):
Ďakujem. Otváram rozpravu. Do rozpravy som dostal písomnú prihlášku od pána poslanca Brocku, ktorý bude hovoriť za poslanecký klub KDH, to je jediná prihláška. Máte procedurálne návrhy? Nie. Pán Brocka, máte slovo.
J. Burian, poslanec: (2007-10-16):
Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu 15 dní pred schôdzou Národnej rady. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku. A podľa legislatívnych pravidiel ho zaradil na rokovanie dnešnej 14. schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku. Z hľadiska vecného zastávam stanovisko, že predložený návrh zákona rieši závažnú problematiku. A poprosím vás, pán predsedajúci, otvorte rozpravu.
B. Bugár, podpredseda NR SR: (2001-10-04):
Končím bod programu hodina otázok. Vyhlasujem do 15.20 hodiny prestávku, zároveň ale žiadam poslancov, aby o15.20 hodine prišli do rokovacej sály, lebo budeme pokračovať hlasovaním. (Prerušenie rokovania o 15.07 hodine.) (Pokračovanie rokovania o 15.23 hodine.)
Paška, Pavol, predseda NR SR (2014-05-29):
(Hlasovanie.) 140 prítomných, 59 za, 80 proti, 1 nehlasoval. Tento návrh sme neschválili.
Halgašová, Jarmila, poslankyňa NR SR (2022-06-28):
Ďakujem pekne, vážený pán predsedajúci. Vážený pán minister, vážení kolegovia, Národná rada Slovenskej republiky uznesením č. 1424 zo 4. mája 2022 pridelila vládny návrh zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradov, pozemkovom fonde a o pozemkových spoločenstvách v znení neskorších predpisov a ktorým sa menia a dopĺňajú niektoré zákony, tlač 945, na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor uznesením č. 523 z 9. júna 2022 s vládnym návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie uznesením č. 214 zo 14. júna 2022 s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor odporúča o bodoch spoločnej správy č. 1 a 2 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť s pripomienkami. Spoločná správa výborov Národnej rady o prerokovaní predmetného vládneho návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 222 zo dňa 14. júna 2022. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Blaha, Ľuboš, poslanec NR SR (2013-10-23):
Pani kolegyňa, iba k tomu vášmu úvodu budem reagovať. Viete, ja za svojich vysokoškolských čias som vždy sa považoval za feministu a mal som veľmi veľkú úctu k feministickej filozofii a aj k úlohe žien v politike. A som zástanca dodnes škandinávskeho modelu, aby bola parita, aby ženy mali čo najväčší hlas v politike, v spoločnosti, všade, kde je to len možné. Ale potom dôjdete vy a takto mi kazíte ilúziu, lebo sú takéto ženy. No napriek tomu som naďalej feminista, aj napriek tomu, že musím počúvať veci, ktoré sú takto hlboko nehodnotné a nehodnotové. To je to najsmutnejšie, že od ženy by som čakal viac, viac úcty k ľuďom, viac starostlivosti, viac nehy, viac súcitu. A namiesto toho tu počúvam tento neoliberálny cynizmus. A ja tam cítim aj taký latentný rasizmus a to ma desí najviac. No ale k tej veci. Áno, ja som zástancom bezpodmienečného základného príjmu, som zástancom bezpodmienečných dávok a vždy budem zápasiť a bojovať za to, aby sa prestalo kopať do chudobných ľudí, aby ste prestali vytvárať ilúziu, že človek si musí svoj život zaslúžiť. Spoločnosť je povinná každej ľudskej bytosti, navyše deťom, to je úplný základ každej morálky, zabezpečiť dôstojný život. (Hlas v sále.) Poprosím vás o kľud, pán kolega. Poprosím vás o kľud, pretože ja viem, že žijete vo svojom vlastnom svete, kde sa neoplatí počúvať nikoho iného. Ale verte, ľudia na Slovensku žijú vo veľmi ťažkých... (Prerušenie vystúpenia predsedajúcou. )
Hrnčiar, Andrej, podpredseda NR SR (2017-09-11):
Jedna faktická poznámka na vystúpenie pani poslankyne. Nech sa páči, pani poslankyňa Verešová.
Hlina, Alojz, poslanec NR SR (2014-01-30):
Ja som dobre pripravený, len... (Reakcie z pléna.) Ale, kolegovia moji zlatí. (Hlas z pléna.) Ale, pani kolegyňa, technika nie je kalkulačka, prosím vás. Vy tu blokujete, vy tu ešte fungujete na exploreli...
Jarjabek, Dušan, poslanec NR SR (2013-09-25):
Ďakujem, ja si myslím, že pán poslanec Číž povedal v podstate všetko, čo by sme povedali, keby sme vystúpili v jednotlivých vystúpeniach. Zhrnuté, podčiarknuté. Naozaj všetko to začalo tým, ako istý pán poslanec vysypal na hlavu pána Poliačika tie prázdne striekačky. To bola, to bol prvý šok v tomto parlamente, taký väčší. Potom to už pokračovalo. Preto, lebo nič sa nestalo. Čo bude nasledovať? Kýbeľ vody, kýbeľ farby, kyselina? Čo bude nasledovať? Vôbec môže to spraviť poslanec, ktorý nie je pod vplyvom nejakej návykovej látky? Kto sa na to opýtal? Prečo nikto toto nedal prešetriť, prečo nikto nekričal, že pán poslanec, ktorý to spravil, určite nebol celkom triezvy. To je jedna vec. Potom to malo svoje pokračovanie, skončilo to fyzickým kontaktom, tuná na tejto ľavej strane, ale to by sme sa asi prekárali donekonečna. Dámy a páni, ja si myslím, že dôležité je, že sloboda môjho mandátu poslaneckého eticky končí tam, kde začína sloboda vášho mandátu poslaneckého. A presne tak to funguje aj opačne. Sloboda môjho mandátu končí tam, kde začína sloboda vášho mandátu. A sloboda vášho mandátu končí tam, kde začína sloboda môjho mandátu. Keď toto budeme rešpektovať, tak sa nám nestane, že tu mi bude niekto brániť, aby som išiel tajne voliť. Nabudúce sa postaví pred vchod do parlamentu a bude mi brániť v tom, aby som mohol do toho parlamentu vstúpiť. Mňa takisto zastupujú nejakí voliči, ako zastupujú XY iných pánov poslancov. Buďte takí láskaví a rešpektujte to a nemusíme tu sedieť kvôli rokovaciemu poriadku. (Potlesk.)
P. Hrušovský, predseda NR SR: (2005-09-21):
Prosím pána poslanca Kötelesa, aby z poverenia výboru Národnú radu informoval o stanovisku a odporúčaní výboru k predloženému návrhu zákona vládou Slovenskej republiky. Nech sa páči, pán poslanec.
Pellegrini, Peter, predseda NR SR (2023-12-19):
Hlasujeme o ďalšom pozmeňujúcom návrhu pána poslanca Viskupiča. (Hlasovanie.) Prítomných 134 poslancov, za 43, proti 73, 18 sa zdržali. Tento návrh sme neschválili.
Krúpa, Juraj, poslanec NR SR (2022-02-25):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť v znení pozmeňujúcich a doplňujúcich návrhov.
Šofranko, Mária, poslankyňa NR SR (2022-06-14):
Ďakujem. Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Jaroslava Karahutu a Jozefa Lukáča na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony, tlač 852. Národná rada Slovenskej republiky uznesením č. 1219 z 
2. februára 2022 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona, tlač 852, prerokoval a odporučil Národnej rade Slovenskej republiky schváliť ústavnoprávny výbor. Výbor pre sociálne veci dňa 14. marca 2022 o predmetnom návrhu zákona nerokoval, pretože podľa § 52 ods. 2 zákona o rokovacom poriadku nebol uznášaniaschopný. Z uznesenia výboru Národnej rady Slovenskej republiky pod bodom 3 tejto spoločnej správy vyplýva jeden pozmeňujúci návrh. Gestorský výbor odporúča návrh zákona v znení schváleného pozmeňujúceho návrhu schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 172 z 15. marca 2022. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Zmajkovičová, Renáta, podpredsedníčka NR SR (2013-02-14):
Pán poslanec Škripek, s reakciou? Pán poslanec, s faktickou môžte z miesta, hej.
M. Hort, podpredseda NR SR: (2008-10-22):
S reakciou na faktické poznámky sa hlási pán poslanec Róbert Madej. Nech sa páči.
Lazár, Ladislav, poslanec NR SR (2011-02-02):
Ďakujem veľmi pekne, pán predseda. Viete, znovu je tu taká reakcia, ako sme tu zvyknutí stále. Ja som nechcel do toho vnášať zbytočné emócie a politiku. Ja som len povedal fakty. A vaša reakcia... (Reakcia poslanca.) Počkám, pán Janiš? Môžem ďalej?
Ďuriš Nicholsonová, Lucia, podpredsedníčka NR SR (2016-10-11):
Ďakujem pekne, pán poslanec. Prosím, zaujmite miesto určené pre spravodajcu. Otváram týmto rozpravu. Do písomnej časti rozpravy som dostala jednu prihlášku, od pani poslankyne Jany Kiššovej, ktorej týmto dávam slovo. Nech sa páči.
Laššáková, Jana, podpredsedníčka NR SR (2012-12-07):
Teraz dávam slovo pánovi poslancovi Fedorovi. Nech sa páči, písomne prihlásenému do rozpravy.
Dostál, Ondrej, poslanec NR SR (2019-01-31):
Pani poslankyňa Kaščáková, myslím, že si veľmi dobre zhrnula problém navrhovanej novely tlačového zákona a upozornila si na jej slabé miesta a na riziká, ktoré sú spojené s tým, ak sa vrátime do roku 2008, ak sa vrátime k tej pôvodnej právnej úprave. Ja podobne ako pán poslanec Farkašovský, ktorý začal tým, že bol novinár, tak aj ja som bol novinár a podobne ako pán poslanec Farkašovský aj ja má teraz aj skúsenosť politika. A úprava, ako je dnes zadefinovaná v tlačovom zákone, je podľa môjho názoru dostatočná z hľadiska zabezpečenia aj ochrany politikov pred nepravdivými alebo pravdu skresľujúcimi informáciami. Ja osobne keby som to mohol ovplyvniť, tak by som právo na odpoveď úplne vypustil z tlačového zákona. Myslím si, že na ochranu pred nepravdivými informáciami je dostatočné aj právo na opravu, nie je nevyhnutné právo na odpoveď, ale dobre, bola taká politická vôľa za vlády Ivety Radičovej, keď sa tento názor nepresadil, presadilo sa to iba v podobe, že právo na odpoveď nemajú mať politici, čo je podľa môjho názoru v poriadku. Lebo politici sú povinní zniesť oveľa väčšiu mieru kritiky na svoju adresu aj zásahu do svojho súkromia ako, ako bežní občania, a obmedzilo sa to na nepravdivé alebo pravdu skresľujúce alebo neúplne informácie, čo je tiež úplne v poriadku, lebo nevidím dôvod, aby bolo právo na odpoveď v iných prípadoch.
Hudacký, Ján, poslanec NR SR (2012-10-24):
Ďakujem pekne, pani podpredsedníčka. Chcem poďakovať tak isto pani poslankyni, že sa odhodlala na takýto krok, aby sme zlepšili situáciu na trhu poskytovaní spotrebiteľských úverov vzhľadom na to, že tá situácia je veľmi vážna. Tak, ako to už bolo povedané, takúto možnosť získania finančných prostriedkov majú ľudia, ktorí sú dosť často v sociálnych, sociálno-ekonomických problémoch na každom kroku. Bohužiaľ, podmienky, za ktorých získavajú tieto prostriedky, sú často úžernícke. Jednak úrokové sadzby sú skutočne vysoké, čo už pri prvom pohľade musí byť jasné, že pri nejakých desiatich – dvadsiatich percentách, dokonca niekedy aj vyšších, za mesiac, je šanca na splatenie takejto pôžičky minimálna, respektíve nijaká. To znamená, že takíto sprostredkovatelia takýchto spotrebiteľských úverov vlastne rátajú s tým, že cez nástroje, súdne, exekučné, jednoducho prídu k majetku a v konečnom dôsledku finančný efekt bude pre nich ďaleko vyšší ako, ako možno len zo samotných úrokov. Čiže v každom prípade podporujem túto iniciatívu. V konečnom dôsledku som sa aj podpísal pod tento pozmeňovací návrh. Je rozhodne treba regulovať systém poskytovania spotrebiteľských úverov na Slovensku. Sám mám skúseností v rámci štátneho programu, mikropôžičkového programu, ako treba citlivo pristupovať ku klientom, ktorí vlastne sa rozhodli zobrať si pôžičku. V tom našom prípade to bolo na podnikateľské účely, toto je spotrebiteľský úver, kedy treba ďaleko lepšie regulovať podmienky, ako sú teraz nastavené. Ďakujem pekne.
Laššáková, Jana, podpredsedníčka NR SR (2015-03-18):
S reakciou, pán poslanec Hlina, nech sa páči.
Ďuriš Nicholsonová, Lucia, podpredsedníčka NR SR (2017-05-19):
Pán poslanec Žarnay.
P. Paška, predseda NR SR: (2007-06-21):
Pán minister.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-02):
Ďakujem pekne. Vážený pán podpredseda, ctená snemovňa,  vážený  pán  poslanec,  stavba  cesty  prvej triedy č. 66, teda obchvat mesta Brezno prvá etapa, má ukončený proces posudzovania ekologických alebo environmentálnych, presnejšie povedané, dopadov a v máji tohto roku bola uskutočnená štátna expertíza. Podľa aktuálneho stavu pripravenosti investičnej výstavby a správy ciest, SSC Banská Bystrica, je spracovaná dokumentácia na stavebné povolenie a v súčasnosti sa spracúva dokumentácia na ponuku. Predpoklad vydania stavebného povolenia je február budúceho roku. Ak sa podarí na stavbu zabezpečiť finančné krytie, je možné začať s prácami ešte v priebehu budúceho roku. Keďže ste však nosné cestné stavby ako diaľnica D1 nepostavili, tak ako bolo sľubované v priebehu rokov do 2010, tak sa tieto finančné prostriedky budú hľadať veľmi ťažko. A navyše riešenie, ktoré bolo definované za minulej vlády pre tento obchvat, je relatívne drahé. Napriek tomu budeme hľadať riešenie.
B. Bugár, podpredseda NR SR: (2005-09-22):
Otváram rozpravu a pýtam sa, kto sa hlási do rozpravy k tomuto bodu programu? Ak bol písomne prihlásený, tak sa opýtame, čo s tou prihláškou urobili tí, ktorí to zbierajú, ale, samozrejme, som rád, že ste sa takto prihlásili aspoň ústne – ako jediný pán poslanec Bielik. Nech sa páči, ako predseda výboru máte slovo. A ja, samozrejme, zistím, kde je zádrh. J. Bielik, poslanec: Vážený pán predsedajúci, vážený pán minister, predkladám pozmeňujúci návrh k predmetnému vládnemu návrhu zákona o pohrebníctve (tlač 1110) v tomto znení: V čl. I sa za znenie „§ 3“ vkladá nový „§ 4“. Paragraf 4 znie: „Iné ľudské pozostatky“, má tri odseky: „(1) Iné ľudské pozostatky, najmä potratené alebo predčasne odňaté ľudské plody, ako aj časti tela alebo orgánov odňaté živým alebo mŕtvym osobám a iný materiál ľudského pôvodu, ak sa nepoužijú na vedecké, liečebné, preventívne alebo výukové účely, sa pochovajú alebo sa spopolnia v spaľovniach zdravotníckych zariadení, a to len v prípade, ak neexistuje podozrenie z trestného činu. (2) Ak o to požiada rodič potrateného alebo predčasne odňatého ľudského plodu, umožní sa mu jeho pochovanie. Na vykonanie týchto úkonov sa nevyžaduje evidencia v matrike. (3) Ostatné ustanovenia zákona sa pri nakladaní s inými ľudskými pozostatkami použijú primerane.“ Ďalšie paragrafy sa primerane prečíslujú a v nadväznosti na túto zmenu sa upravia vnútorné odkazy v ostatnom texte zákona. Odôvodnenie pozmeňujúceho návrhu: Ustanovenia zakotvujú dôstojné nakladanie s materiálom ľudského pôvodu, rešpektujú možnosti pre zdravotnícke zariadenia pri jeho likvidácii spaľovaním a zároveň zabezpečujú, aby nemohlo dôjsť k odhodeniu časti ľudského tela do priestorov, v ktorom by sa k nim mohli dostať nepovolané osoby. V prípade konkrétnej požiadavky rodiča ustanovenia umožňujú pochovaním potrateného alebo predčasne odňatého plodu psychické vyrovnanie sa s jeho stratou v rámci osobného a rodinného hodnotového systému. Prijatím tohto pozmeňujúceho návrhu, ktorý podpísalo 22 poslancov, vlastne umožňujeme rešpektovať požiadavku rodičov, aspoň tých, ktorí to takto chcú, aby mohli v zmysle svojho hodnotového systému pochovať ľudský plod. A tým by som sa aj uchádzal o podporu poslancov. Ďakujem pekne.
Zmajkovičová, Renáta, podpredsedníčka NR SR (2013-11-28):
Pán podpredseda vlády, prepáčte, že vás prerušujem. Kolegyne a kolegovia, skutočne vyhlásim prestávku, a mám tú právomoc, a budeme pokračovať v rokovaní zajtra. Takže tí, čo chcete rokovať k vládnemu návrhu zákona, zostaňte v sále, tých, čo sa chcú baviť, tak prosím opustiť rokovaciu sálu. A vážte si pána ministra a podpredsedu vlády. (Reakcia z pléna.) Každého človeka by sme si mali vážiť, pani poslankyňa Vášáryová.
P. Hrušovský, predseda NR SR: (2003-11-06):
(Hlasovanie.) 126 prítomných, 77 za návrh, 3 proti, 45 sa zdržalo, 1 nehlasoval. Návrh sme schválili. Pristúpime k tretiemu čítaniu . Otváram rozpravu, páni poslanci. Pýtam sa, či sa chce niekto prihlásiť do rozpravy. Nie je to tak. Vyhlasujem rozpravu za skončenú. Budeme hlasovať o vládnom návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení zákon č. 491/2001 Z. z. o organizovaní trhu s vybranými poľnohospodárskymi výrobkami ako o celku s odporúčaním gestorského výboru... Zs. Komlósy, poslanec: Schváliť ho.
Federič, Igor, poslanec NR SR (2018-10-23):
Ďakujem pekne, pán predsedajúci. Dajte, prosím, hlasovať o tom, že Národná rada prerokuje predložený návrh zákona v druhom čítaní.
Laššáková, Jana, podpredsedníčka NR SR (2014-10-30):
Nech sa páči, pán poslanec Hlina.
P. Miššík, poslanec: (2008-05-14):
Ak dovolíte, vyjadrím sa ešte k tej úžasnej komisii, ktorej výsledky všetci poznáme, v ktorej dnes nesedia už, Janka, ani vaši kolegovia z vládnej koalície. Tak neviem, akú novelu rokovacieho poriadku by sme tam mohli urobiť. Skôr si myslím, že aj parciálne riešenia návrhu takéhoto zákona, ak prispievajú k zvýšeniu toho, že sa tu budeme cítiť všetci z hľadiska demokracie bezpečnejšie, si myslím, by ste mohli podporiť, o čo vás pekne prosím. Ďakujem pekne.
Blanár, Juraj, podpredseda NR SR (2021-09-30):
Ďakujem, pán spravodajca, otváram všeobecnú rozpravu, do ktorej som nedostal písomnú prihlášku, preto dávam možnosť teraz sa prihlásiť ústne. Kto má záujem? Konštatujem, že nie je tomu tak. Vyhlasujem teda všeobecnú rozpravu za uzavretú. Pán navrhovateľ, máte záujem o záverečné slovo? Rovnako. Nech sa páči.
Bugár, Béla, podpredseda NR SR (2017-09-19):
Pani poslankyňa Grausová.
Hrušovský, Pavol, podpredseda NR SR (2010-12-16):
Hlasujeme, páni poslanci, o návrhu. (Hlasovanie.) 136 prítomných, 69 za návrh, 58 proti, 7 sa zdržalo, 2 nehlasovali. (Potlesk.) Konštatujem, že Národná rada Slovenskej republiky návrh schválila. Prosím ďalší návrh.
Kuriak, Milan, poslanec NR SR (2022-12-01):
Ďalej dajte, prosím, hlasovať, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď.
Paška, Pavol, predseda NR SR (2014-03-20):
Ďakujem. Pán predseda výboru Chmel.
Krúpa, Juraj, poslanec NR SR (2024-01-10):
Ďakujem veľmi pekne. Ďakujem pánovi poslancovi Čaučíkovi, veľmi trefne upozornil na jeden moment, to som si spomenul presne na volebnú kampaň, keď SMER strašil, že voľby budú sfalšované. A keď si to tak zoberieme, však potom vlastne vyhral sfalšované voľby. Takže ako to vlastne je? Vyhral ich, alebo ich nevyhral. Budeme tu teraz šíriť konšpirácie, že vlastne SMER vyhral sfalšované voľby a že bohvie, ako to bolo. Zoberte si potom financovanie predvolebných kampaní a aj to je niečo, čo by táto komisia mala mať na starosti, mala by riešiť, kto má najmenej transparentné financovanie? SMER. Cez nejakú agentúru si financuje vlastnú kampaň a prelieva peniaze z kade-tade, nikto nevie presne, odkiaľ sú a nikto ich nevie skontrolovať. To, čo tu momentálne zažívame, je naozaj že erózia systému a erózia inštitúcií, ktoré majú kontrolovať vôbec fungovanie štátu ako takého. A jedným z nich je práve aj táto inštitúcia, kde voľba takéhoto predsedu bude veľmi dôležitá, bude zásadná. A preto je dôležité, aby tam na čele tejto inštitúcie stál niekto, kto je zodpovedný a kto je dôveryhodný. Niekto, kto nejde volebnej garnitúre poruke. Aby nedošlo k tomu, že naozaj tie voľby budú sfalšované. Ďakujem veľmi pekne.
Grendel, Gábor, podpredseda NR SR (2020-11-26):
Pán poslanec... (Reakcia z pléna.) Pán poslanec...
P. Paška, predseda NR SR: (2010-03-02):
Poprosím teraz, keď dovolíte, chcel by som vystúpiť.
Dostál, Ondrej, poslanec NR SR (2019-10-24):
... a Ladislava Bašternáka Lacko... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-11-09):
Na vystúpenie pána poslanca nie sú faktické poznámky. Pán poslanec Číž nie je v sále, stráca poradie. Nech sa páči, pán poslanec Pollák.
M. Číž, podpredseda NR SR: (2008-12-08):
Máte slovo, pán spravodajca.
Danko, Andrej, predseda NR SR (2017-12-06):
Pán poslanec Blaha.
P. Hrušovský, predseda NR SR: (2003-12-04):
Teraz poprosím pána ministra Zajaca, aby odpovedal na otázku pána poslanca Hanzela, ktorý sa vás pýta: „Vážený pán minister, pri schvaľovaní poplatkov za recept bolo zdôraznené, že na jeden recept bude možné predpísať maximálne dva lieky. Je to ešte stále tak?“ Pán minister, nech sa páči, odpovedajte.
Pčolinský, Peter, doterajší podpredseda NR SR (2023-10-25):
Pán poslanec Marek Krajčí.
T. Lebocký, poslanec: (2008-10-30):
Výbor Národnej rady Slovenskej republiky pre pôdohospodárstvo, životné prostredie a ochranu prírody správu uznesením č. 320 z 20. októbra 2008 vzal na vedomie a odporučil ju Národnej rade Slovenskej republiky vziať na vedomie s tým, že žiada ministra pôdohospodárstva Slovenskej republiky zabezpečiť aktualizáciu metodiky vecného a formálneho obsahu Zelenej správy s cieľom kontinuálneho sledovania stavu a vývoja obhospodarovania kmeňových štátnych lesov. Táto požiadavka vyplynula v podstate z rozpravy na výbore, kde sme podrobili určitému rozboru také disproporcie v stave únosnej ťažby v rámci kmeňových štátnych lesov a neštátnych lesov. Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 323 z 20. októbra 2008 schválil správu o výsledku prerokovania správy o lesnom hospodárstve v Slovenskej republike 2008, stav za rok 2007, vrátane uznesenia Národnej rady Slovenskej republiky k uvedenej správe a poveril ma predložiť a predniesť ju na schôdzi Národnej rady Slovenskej republiky, vrátane návrhu na uznesenie Národnej rady Slovenskej republiky, ktoré je prílohou tejto správy. Skôr však, ako sa dostaneme k tomu uzneseniu, vážený pán predsedajúci, otvorte k prednesenému bodu programu rozpravu. Ďakujem.
Blanár, Juraj, podpredseda NR SR (2022-03-17):
Ďakujem, pán minister. Pán poslanec, nech sa páči, doplňujúca otázka.
Mizík, Stanislav, poslanec NR SR (2018-06-20):
Ďakujem za slovo. Pán Žarnay, súhlasím s vami, v Košiciach, v Bystrici, v Prešove, v Žiline, v Bratislave a v takých väčších centrách alebo aj menších mestečkách sa to dá. Je tam úplne iná skladba, úplne iná sociálna skladba obyvateľstva ako v regiónoch, ktoré som spomínal. Tam nechápu základné veci chodu obce, chodu školy. Častokrát sa tam nachádzajú ľudia negramotní alebo takí, ktorí skončili základnú školu v piatej triede a majú sedem detí. Potom sa ťažko budú môcť vyjadrovať. Oni napríklad navrhujú človeka, ktorý má učňovskú školu na funkciu riaditeľa. Navrhujú hocikoho zo svojej obce na funkciu školníka, keď funkcia školníka už bola zrušená. Jednoducho nechápu to. Takže tak. A, pán Sopko, práveže ja som nerezignoval, ale staviam sa k danej situácii ako realista, tvrdý realista, brutálny realista. Takže tak.
Dostál, Ondrej, poslanec NR SR (2011-10-19):
... bez odporúčania výboru.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 87 za, 12 proti, 35 sa zdržalo. Tento bod sme schválili.
Bugár, Béla, podpredseda NR SR (2018-11-29):
Pán poslanec, ste nás veľmi prekvapili. Boli ste rýchly, ale zároveň ste museli aj vysmädnúť, takže ďakujeme za rýchlosť. A teraz vystúpi v rozprave ešte pani poslankyňa Verešová, potom už vyhlásime prestávku, aj keby ste skončili skorej, a budeme hlasovať. Takže nech sa páči. (Reakcia rečníčky: Sa tu cítim osamelá.) Pán minister je... tu je (predsedajúci ukázal smerom doľava.) Nech sa páči, tam je. (Reakcia rečníčky: Sa tu cítim taká osamelá.) Tak môžme si tam sadnúť. Nech sa páči, máte slovo.
M. Číž, podpredseda NR SR: (2007-09-11):
Teraz dávam slovo spravodajcovi, ktorého určil rovnako gestorský výbor pre financie, rozpočet a menu, pánovi poslancovi Ivanovi Vargovi, aby uviedol spravodajskú správu. Nech sa páči.